Melodi Grand Prix 2014

Melodi Grand Prix 2014 var den 52. utgaven av Melodi Grand Prix, Norges nasjonale uttaking til Eurovision Song Contest. 15 sanger deltok i tre delfinaler, og av disse kom ni til finalen 15. mars 2014 i Oslo Spektrum i Oslo. Vinnerlåten ble «Silent Storm», framført av Carl Espen. Vinnerlåten er skrevet av Josefin Winther. Carl Espen representerte Norge i Eurovision Song Contest 2014 i København, der han kvalifiserte seg via andre semifinale. I den internasjonale finalen endte «Silent Storm» på en åttendeplass med 88 poeng.

 Sendingene 
Dette året endret NRK på delfinale-konseptet som var blitt brukt siden 2006. Delfinalene rundt om i landet ble fjernet, i stedet arrangerte NRK tre semifinaler i Oslo helga før finalen. Semifinalene ble holdt i Folketeateret i Oslo fredag 7. mars, lørdag 8. mars og søndag 9. mars. 

NRK arrangerte en åpen konkurranse med frist for innsending 15. september 2013. Rundt 600 bidrag kom inn, og en såkalt lyttergruppe plukket ut 15 av dem til å delta i Melodi Grand Prix. Lyttergruppa besto av musikkansvarlig Vivi Stenberg, Marie Komissar, Tarjei Strøm, Kathrine Synnes Finnskog og Gisle Stokland.

Det var fem sanger i hver semifinale, hvorav tre gikk videre til finalen fra hver semifinale. Dermed var det ni sanger i finalen i Oslo Spektrum lørdag 15. mars. Som året før var Jenny Skavlan og Erik Solbakken programledere, og NRK produserte alle sendingene selv.

Alle artistene ble presentert under en pressekonferanse 27. januar 2014, og der ble også smakebiter av låtene offentliggjort. De aller fleste artistene var ukjente og ferske ansikter for allmennheten. De mest kjente var rockebandet El Cuero, Linnea Dale som deltok i TV 2s Idol i 2007 og Mohamed Abdi Farah, bedre kjent som Mo fra X Factor i 2010 på samme kanal.

Låtene ble sluppet i sin helhet først 19. februar, og seerne kunne følge artistenes forberedelser fram mot semifinalene gjennom videoer som NRK la ut på hjemmesidene til Melodi Grand Prix.

 Semifinalene 

 Semifinale 1 
Folketeatret, Oslo, fredag 7. mars 2014
 Nr. Tittel Artist KomponistTekstforfatter Plass Status 1 «Best Friend's Boyfriend» Hilda og Thea Leora ,  og UplassertUte 2 «Heal»  Laila Samuelsen 1Finale 3 «Needs» Dina Misund Dina Misund 3Finale 4 «High Hopes» Linnea Dale Linnea Dale og Kim Edward Bergseth 2Finale 5 «Frozen By Your Love»  og Frikk Heide-Steen med  UplassertUte

 Semifinale 2 
Folketeatret, Oslo, lørdag 8. mars 2014
 Nr. Tittel Artist KomponistTekstforfatter Plass Status 1 «Hele verden» Cir.Cuz  Mats Melbye og Thomas Pedersen UplassertUte 2 «Right Now» Martine Marbel Martine Marbel og Martine MarbelUplassertUte 3 «Sing» Oda og   2Finale 4 «Taste of You»  Magnus HængsleHængsle og Jenny Moe 1Finale 5 «Hit Me Up» Charlie ,  og  3Finale

 Semifinale 3 
Folketeatret, Oslo, søndag 9. mars 2014
 Nr. Tittel Artist KomponistTekstforfatter Plass Status 1 «Bensin» Moi Ingjerd Østrem OmlandUplassertUte 2 «Ain't No Love in This City No More» El Cuero Brynjar Takle Ohr og Brynjar Takle Ohr, Øyvind Blomstrøm og Håvard Takle Ohr 2Finale 3 «Who Needs the Universe?» Ilebek Andreas IhlebækUplassertUte 4 «Sole Survivor» Elisabeth Carew Elisabeth Carew, David Eriksen,  og  3Finale 5 «Silent Storm» Carl Espen Josefin Winther 1Finale

 Resultat i finalen 

 Første runde 
Nr.TittelArtistKomponistTekstforfatterStatus 1 «Ain't No Love in This City No More» El Cuero Brynjar Takle Ohr og Brynjar Takle Ohr, Øyvind Blomstrøm og Håvard Takle OhrUte 2 «Sole Survivor» Elisabeth Carew Elisabeth Carew, David Eriksen,  og Ute 3 «Taste of You»  Magnus HængsleHængsle og Jenny MoeGullfinale 4 «Needs» Dina Misund Dina MisundUte 5 «Heal»  Laila SamuelsenGullfinale 6 «High Hopes» Linnea Dale Linnea Dale og Kim Edward BergsethGullfinale 7 «Hit Me Up» Charlie ,  og Ute 8 «Silent Storm» Carl Espen Josefin WintherGullfinale 9 «Sing» Oda og  Ute

 Gullfinale 
Nr.TittelArtistKomponistTekstforfatterStemmerPlass 3 «Taste of You»  Magnus HængsleHængsle og Jenny Moe27 7574 5 «Heal»  Laila Samuelsen37 4053 6 «High Hopes» Linnea Dale Linnea Dale og Kim Edward Bergseth39 0862 8 «Silent Storm» Carl Espen Josefin Winther53 7121 

 Avstemning i finalen 
De fire mest populære sangene i første runde gikk videre til gullfinalen. Det fulle resultatet fra første runde ble aldri offentliggjort, og gullfinalistene ble offentliggjort i tilfeldig rekkefølge. I gullfinalen ble resultatet avgjort av seernes SMS-stemmer. Det var ikke mulig å telefonstemme dette året. NRK droppet også fagjuryene, og i stedet ble hele resultatet avgjort av seerne, for første gang siden 2007. Stemmer ble delt i fem geografiske regioner ut fra hvor i landet stemmene ble avgitt. Hver stemme telte ett poeng. Poengene for landsdelene under tilsvarer dermed mottatte SMS-stemmer.

Nr.Tittel Østlandet Nord-Norge Midt-Norge Sørlandet Vestlandet Totalt 3 «Taste of You» 17 440 1 805 3 083 2 039 3 390 27 757 5 «Heal» 23 615 3 021 3 181 3 714 3 874 37 405 6 «High Hopes» 22 746 3 304 3 484 4 832 4 720 39 086 8 «Silent Storm» 23 264 4 697 4 397 4 812 16 542 53 712

 Hendelser 
Det nye delfinalekonseptet dette året møtte sterk kritikk hos pressen. NRK ble beskyldt for å ha fjernet all glitter og stas og rett og slett ødelegge konkurransen. Semifinalene ble ingen stor seersuksess med henholdsvis 641 000, 644 000 og 551 000 seere. Dette var de laveste seertallene for delfinaler i Melodi Grand Prix noensinne. Under delfinalene i Folketeatret var det også flere hundre ledige seter.

NRK prøvde å møte kritikken ved å lage en «jakten på det forsvunne glitteret»-sketsj som åpnet finalesendingen. Tidligere Melodi Grand Prix-artister som Jørn Hoel og Åge Sten Nilsen deltok i sketsjen. Likevel klarte heller ikke finalen å trekke det store publikummet, kun 755 000 så sendingen fra Oslo Spektrum. Det er det laveste tallet siden de moderne tv-metermålingene startet i 1992. Vinnerlåten fikk mye ros i pressen, men ble ingen salgssuksess. «Silent Storm» kom aldri inn på VG-lista, og det var første gang siden 2007 at en norsk vinnerlåt ikke havnet på hitlistene i Norge.

Kritikken og de lave seertallene gjorde at NRK vraket semifinalene året etter, og frem til 2020 bestod Melodi Grand Prix kun av én, stor finalesending.

Av deltakerne var det bare Elisabeth Carew som hadde vært med tidligere, og per 2022 har heller ingen av dem vært med senere.

 Se også 
 MGPjr 2014
 Eurovision Song Contest 2014

 Referanser 

 Eksterne lenker 


Kategori:Melodi Grand Prix
Kategori:Musikk i 2014